Teeth Braces Novato, CA
laser teeth whitening in 21208
Japanese dental specialist in 02747
Indian implant teeth in Lakewood 80227
cerec crowns in Novato 94947
crown dentist in Arcadia California
lumineers review Lodi 95240 Aftreeramp dreig: Mense spaar ál minder vir aftrede | Netwerk24
Aftreeramp dreig: Mense spaar ál minder vir aftrede
Deur Hanlie Stadler 12 Junie 2019 06:38
Die lae persentasies wat Suid-Afrikaners tot hul aftrede bydra, is een van verskeie faktore wat meebring dat die meeste mense hul lewe lank tot ’n aftreefonds bydra, en tog hul lewenspeil ná aftrede dramaties moet afskaal weens geldnood. Foto: iStock
Werkende Suid-Afrikaners dra al hoe minder tot hul aftreefonds by, wat beteken ’n aftreeramp wag vir baie mense.
In 2018 is gemiddeld slegs 12,62% van mense se pensioendraende salaris vir aftrede gespaar vir mense wat aan alleenstaande fondse behoort, en slegs 10,7% vir mense wat aan sambreelfondse behoort, volgens Sanlam se jaarlikse Benchmark-verslag oor aftreebeplanning.
Dié persentasies verteenwoordig die persentasie wat werkgewers self kies om tot hul aftreefonds by te dra sowel as die persentasie wat werkgewers vir hulle bydra as deel van hul vergoeding.
Die gemiddeld van 12,62% is meer as ’n persentasiepunt minder as die vyfjaargemiddelde en baie minder as die tussen 15% en 25% wat finansiële raadgewers reken vir mense ’n finansieel gerieflike aftrede sal verseker.
Dis ook minder as die helfte van die 27,5% wat Jan Taks toelaat dat mense belastingvry tot hul aftreefondse kan bydra.
Werkgewers het verlede jaar slegs 5,68% vir alleenstaande fondse (5,5% vir sambreelfondse) van hul pensioendraende inkomste tot hul fonds bygedra. Die vyfjaargemiddelde vir alleenstaande fondse is 6,74%.
Daarby het die gemiddelde bydrae wat werkgewers tot die aftreefondse doen, vir die eerste keer sedert 2014 tot onder 10% gedaal tot 9,91% (sambreelfondse: 8,4%). Die vyfjaargemiddelde vir alleenstaande fondse is 10,34%.
Die totale syfer van 12,62% is as die twee bedrae saamgetel word, maar die persentasie afgetrek word wat lewens- en ongeskiktheidsdekking en administrasiegelde verteenwoordig.
Benewens dié kommerwekkende daling in bydraes moet in ag geneem word dat net sowat 48% van werkende Suid-Afrikaners wel ’n aftreefonds het.
Die lae persentasies wat Suid-Afrikaners tot hul aftrede bydra, is een van verskeie faktore wat meebring dat die meeste mense hul lewe lank tot ’n aftreefonds bydra, en tog hul lewenspeil ná aftrede dramaties moet afskaal weens geldnood.
Ander faktore sluit in:
Mense onttrek hul aftreegeld wanneer hulle van werk verander;
Beleggingskeuses of swak opbrengskoerse; en
Volgens die Benchmark-verslag sal minder as 19% van werkende Suid-Afrikaners ná aftrede hul leefstyl kan volhou. Dis die laagste persentasie in vyf jaar.
Wenke om jou vooruitsigte vir ’n gerieflike aftrede te verbeter, sluit in:
Verhoog jou bydrae tot jou aftreefonds (of uittree-annuïteit) wanneer jy jou jaarlikse verhoging kry of so gou as moontlik daarna.
Dra ’n deel van enige bonus tot jou aftrede by. Dieselfde geld belastingterugbetalings, geld wat jy erf of enige ander meevaller.
Probeer om al jou geld na ’n nuwe pensioenfonds of bewaringsfonds oor te dra wanneer jy van werk verander of minstens die grootste deel daarvan.
Stel aftrede so lank as moontlik uit. Selfs as jy aftree op 65 eerder as 60, gaan jou aftreepot aansienlik groter wees.
Indien jy ’n gedwonge aftreeouderdom bereik het, maar steeds ’n ander inkomste kan verdien, hou jou aftreegeld in jou pensioenfonds of dra dit na ’n bewaringsfonds oor, waar dit kan aanhou opbrengs verdien so lank as moontlik.
Meer oor: Sanlam | Aftrede | Spaar
ZAR/GBP 19,15 (-1)
Gold 1483 (-577)
Palladium 1756,06 (-726)
Platinum 886,18 (132)
Silver 17,54 (11)